ทันเกมส์ ภาคบ่าย – บล.ไทยพาณิชย์
ทันเกมส์ ภาคบ่าย - บล.ไทยพาณิชย์ ประจำวันที่ 9 ส.ค.59
9 ส.ค. 2559

สรุปภาวะตลาดภาคเช้า : ปรับขึ้นต่อ – SET ปรับขึ้นต่อ ด้วยแรงหนุนกลุ่ม Big cap หลังเม็ดเงินเข้าสู่กลุ่มแบงก์ไปแล้วเมื่อวาน วันนี้สลับมาสู่กลุ่มพลังงาน และ ICT หนุน SET ขึ้นทดสอบ 1550 จุด นอกนั้นยังไม่มีปัจจัยที่มีอิทธิพลต่อทิศทาง SET โดยประเด็นที่เข้ามาส่วนใหญ่อยู่ในหุ้นรายตัว ในช่วงฤดูประกาศผลการดำเนินงาน ทั้งนี้ SET ปิดตลาดช่วงเช้าที่ระดับ 1,548.77 จุด +6.51 จุด หรือ +0.4% ด้วยมูลค่าซื้อขายขึ้นมาที่ระดับ 3.5 หมื่นลบ. กลุ่มหลัก ICT และ พลังงาน ปิดบวกหนุนตลาด +1.2% และ +0.8% ตามลำดับ ส่วนแบงก์ ปิดบวกเล็กน้อยที่ +0.3% ด้านตลาดภูมิภาคแกว่งแคบ โดยบวกลบคละเคล้า
กลยุทธ์ที่แนะนำช่วงบ่าย : คาด Upside ในระยะสั้นเริ่มจำกัดบริเวณ 1,550-1,555 จุด หลังสัญญาณทางเทคนิคที่ร้อนแรงมาแล้วในภาพระดับ 60 นาที เริ่มแสดงมาที่ภาพระดับวันเช่นเดียวกัน โดยช่วงบ่าย หากเริ่มต่ำกว่า 1,545 จุด จะเห็นภาพการชะลอตัวที่ชัดขึ้น โดยมีกรอบล่างที่ 1,525-1,535 จุด กลยุทธ์ แบ่งขายทำกำไรหรือปรับพอร์ตบางส่วน ส่วนจะซื้อรอการอ่อนตัวก่อน
ขณะที่การเก็งกำไรมีหุ้นแนะนำตามสัญญาณเทคนิค ได้แก่ CBG (รับ 63.25 ต้าน 68.00 Cut 61.25) และ SPRC (รับ 9.65 ต้าน 10.40 Cut 9.35)